open-index/open-wikipedia-markdown huggingface dataset:
God (τραγούδι, Τζον Λένον)

Το ***God*** είναι τραγούδι του Τζον Λένον, το οποίο περιλαμβάνεται στην πρώτη προσωπική δισκογραφική δουλειά του καλλιτέχνη μετά τους Beatles, στο άλμπουμ *John Lennon/Plastic Ono Band*. Ο δίσκος κυκλοφόρησε τον Δεκέμβριο του 1970. Το κομμάτι την εποχή εκείνη θεωρήθηκε αμφιλεγόμενο, καθώς έχει αντιθρησκευτικούς στίχους.

## Θέματα
Το κομμάτι θα μπορούσε να χωριστεί σε τρία μέρη μέρη:

Το πρώτο μέρος αναφέρει για τον Θεό: *God is a concept by which we measure our pain* («Ο Θεός είναι ένα concept, με το οποίο μετράμε τον πόνο μας»).

Στο δεύτερο μέρος ο Λένον απαριθμεί διάφορα μουσικά, πολιτικά, θρησκευτικά και άλλα είδωλα και λέει ότι δεν πιστεύει σε κανέναν, καταλήγοντας να να αναφέρει ότι πιστεύει μόνο σε αυτόν και στην Γιόκο (τη γυναίκα του). Τα είδωλα που απαριθμούνται είναι η μαγεία, το *[[Ι Τσινγκ]]*, η Βίβλος, τα ταρώ, ο Χίτλερ, Ο Ιησούς, ο Κένεντι, ο Βούδας, το μάντρα, τα Γκίτα, οι βασιλιάδες, ο Έλβις, ο Ζίμερμαν και οι Beatles.

Στο τρίτο μέρος διαφαίνεται πια η αλλαγή του Λένον μετά τους Beatles, όπου λέει δεν είναι πια ένας *Ονειροπόλος* ή Walrus, αλλά απλά ο *Τζον*. Η τελευταία φράση του κομματιού *The dream is over* *(το όνειρο τελείωσε)*, αντιπροσωπεύει τη στάση του Λένον στο «οι Beatles είναι Θεοί», και ότι έπρεπε να φτάσουν κι αυτοί στο τέλος τους. Ο Λένον εξήγησε: «Εάν υπάρχει Θεός, τότε είμαστε όλοι εμείς».

## Συντελεστές
Οι παρακάτω μουσικοί συμμετείχαν στην αυθεντική ηχογράφηση του κομματιού:

* Τζον Λένον
* Ringo Starr
* Μπίλι Πρέστον
* Κλάους Βούρμαν

## Παραπομπές


## Εξωτερικοί σύνδεσμοι
* God  στο MetroLyrics.com

Κατηγορία:Τραγούδια του Τζον Λένον
Κατηγορία:Τραγούδια του 1970
Καρυά Λάρισας

Η **Καρυά** ή αλλιώς Καρυά Ολύμπου είναι οικισμός του Δήμου Ελασσόνας στην Περιφερειακή Ενότητα Λάρισας. 

## Γενικά στοιχεία
Η Καρυά βρίσκεται στο βορειοανατολικό άκρο στα όρια με την Μακεδονία. Γεωγραφικά ανήκει στο διαμέρισμα της Θεσσαλίας και στην πρώην επαρχία Ελασσόνας. Είναι κτισμένες στους πρόποδες του όρους Τιτνάτα ή Οξυά (στις νότιες παρυφές Ολύμπου) σε υψόμετρο 900 μέτρων. Σύμφωνα με την ελληνική μυθολογία εδώ ο Ζεύς φυλάκισε τους Τιτάνες και πραγματοποιήθηκε η τελευταία φάση της Τιτανομαχίας.

Σε απόσταση 6 χιλιομέτρων, μέσω οδικού δικτύου, καθίσταται δυνατή η πρόσβαση στο Ιερό όρος του Ολύμπου, όπως επίσης είναι δυνατή η πρόσβαση με πεζοπορία. Η χρονολόγηση του οικισμού δεν είναι ακριβής καθώς μεταφέρθηκε τους τελευταίους αιώνες από άλλη τοποθεσία. Ο αρχαίος οικισμός βρισκόταν λίγα χιλιόμετρα πιο μακριά από το σημερινό σημείο. 

Η Καρυά, υπήρξε  τις δεκαετίες του '50 - '60, αριθμώντας περί τους 4.000 κατοίκους. Την δεκαετία του '90 αριθμούσε περί τους 1.000 περίπου κατοίκους, ενώ τα τελευταία χρόνια ο πληθυσμός συνεχώς μειώνεται δραματικά. Κύρια ασχολία των κατοίκων είναι κυρίως η κτηνοτροφία η οποία ευνοείται ιδιαίτερα από τα γεωγραφικά χαρακτηριστικά της περιοχής (πλούσια σε βοσκοτόπια) αλλά και με τη γεωργία καθώς και την υλοτομία στα πλούσια δάση του νότιου Ολύμπου. Ο οικισμός δέχεται μεγάλο αριθμό τουριστών, κυρίως την καλοκαιρινή περίοδο, καθώς κατά τους χειμερινούς μήνες οι καιρικές συνθήκες καθιστούν αρκετά δύσκολη την προσβασιμότητα. 

Ενοριακός ναός είναι η εκκλησία του Αγίου Νικολάου που δεσπόζει στο βόρειο άκρο του οικισμού, και είναι ο πολιούχος ανάμεσα σε δεκάδες εκκλησίες και εξωκλήσια που βρίσκονται στην περιοχή, τόσο εντός όσο και εκτός του οικισμού. Στις 15 κάθε Αυγούστου, παρουσιάζεται μεγάλη προσέλευση ανθρώπων, τόσο τουριστών όσο και ντόπιων, οι οποίοι διαμένουν σε μεγαλύτερες πόλεις, καθώς γιορτάζεται η κοίμηση της Θεοτόκου, με μεγάλες τιμές. Κάθε 23 Αυγούστου λαμβάνει μέρος η μεγάλη πανήγυρις, με πολλές μουσικές, παραδοσιακές και κοινωνικού περιεχομένου εκδηλώσεις, καθώς τιμάται η Ένατη ημέρα από την κοίμηση της Θεοτόκου.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Ασάγκι Εμιρχανλί

Το **Ασάγκι Εμιρχανλί **(επίσης, **Ασάγκι Εμιρχανλί**) είναι ένα χωριό της επαρχίας Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Νταβάτσι
Ασάγκι Τσιουρελί (Ασάγκι Ντζουραλί)

Το **Ασάγκι Τσιουρελί** (επίσης, **Ασάγκι Ντζουραλί** και **Νίζνι Ντζουραλί**) είναι ένα χωριό της επαρχίας Μπιλασουβάρ του Αζερμπαϊτζάν. Βρίσκεται στο νοτιοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Μπιλασουβάρ
Ασάγκι Τσιουρελί

Το **Ασάγκι Τσιουρελί **(αζερικά: Aşağı Cürəli) είναι ένα χωριό και δήμος της επαρχίας Μπιλασουβάρ του νοτιοανατολικού Αζερμπαϊτζάν. Έχει πληθυσμό 2,505 κατοίκων.

## Παραπομπές

* 

Κατηγορία:Κατοικημένες περιοχές στην Επαρχία Μπιλασουβάρ
Ασάγκι Ρεφεντινλί

Το **Ασάγκι Ρεφεντινλί** (επίσης, **Ασάγκα Ραφαντελί **και **Ασάγκι Ραφαντινλί**) είναι ένα χωριό της επαρχίας Φιζουλί του Αζερμπαϊτζάν. Βρίσκεται στο νοτιοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Φιζουλί
Βασίλης Διονυσόπουλος

Ο **Βασίλης Διονυσόπουλος** (γεν. Αθήνα,  1956) είναι Έλληνας εικαστικός καλλιτέχνης και πρώην ποδοσφαιριστής (τερματοφύλακας στον Ορφέα Αιγάλεω, στην Προοδευτική και στον Αίαντα Σαλαμίνας). Έχει ασχοληθεί με τη ζωγραφική, τη γλυπτική και τη χαρακτική. Απόφοιτος της ΑΣΚΤ (1981) με καθηγητές τους Γεώργιο Μαυροειδή και Ελευθέριο Κανακάκι, ενώ προηγουμένως είχε λάβει μαθήματα σχεδίου από το χαράκτη Βασίλη Παντελάκη. Έχει πραγματοποιήσει επτά ατομικές εκθέσεις από το 1987 έως το 2007, ενώ έχει συμμετάσχει και σε πολλές ομαδικές. Δίδαξε και ο ίδιος σχέδιο κατά καιρούς, σε διάφορες σχολές κι εργαστήρια όπως και στο ΤΕΙ Αθήνας (2001 – 2002). 

Από το 2002 κατοικεί μόνιμα στη Μεθώνη.
## Στατιστικά σταδιοδρομίας ως ποδοσφαιριστής

## Παραπομπές


## Πηγές
*''Βιογραφικό Βασίλη Διονυσόπουλου''
*''Ηλεκτρονικό αρχείο της αθλητικής εφημερίδας «''Αθλητική Ηχώ''»''

Κατηγορία:Έλληνες ζωγράφοι του 21ου αιώνα
Κατηγορία:Έλληνες γλύπτες
Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ορφέα Αιγάλεω
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Αίαντα Σαλαμίνας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες ζωγράφοι του 20ού αιώνα
Jealous Guy

Το ***Jealous Guy*** είναι ένα τραγούδι που γράφτηκε και ηχογραφήθηκε από τον Τζον Λένον, το 1971, το οποίο συμπεριλήφθηκε στον δίσκο του *[[Imagine (άλμπουμ)|Imagine]]*. Πρόκειται για ένα από τα τραγούδια του Λένον με τις περισσότερες διασκευές. Με την πιο άξια αναφοράς να είναι αυτή των Roxy Music. 

Το τραγούδι δεν κυκλοφόρησε αρχικά ως single, όμως πέντε χρόνια μετά τη δολοφονία του Λένον κυκλοφόρησε ως single, φτάνοντας στο νούμερο 65 των βρετανικών charts. To 1988, στα αμερικανικά Billboard Hot 100 έφτασε το νούμερο 80. Ωστόσο, η διασκευή των Roxy Music, που κυκλοφόρησε σε single το 1981, έφτασε το νούμερο 1 των αυστραλιανών, λουξεμβουργέζικων και των βρετανικών charts.

## Παραπομπές


## Εξωτερικοί σύνδεσμοι
* Jealous Guy  στο MetroLyrics.com

Κατηγορία:Τραγούδια του 1971
Κατηγορία:Τραγούδια του Τζον Λένον
Κατηγορία:Singles του 1981
Κατηγορία:Singles του 1985
Κατηγορία:Singles της Apple Records
Κατηγορία:Singles της Parlophone
Κατηγορία:Singles της Sony Music
Take It Easy

To ***Take It Easy*** είναι ένα τραγούδι του αμερικανικού rock συγκροτήματος Eagles, το οποίο συμπεριλήφθηκε στον δίσκο *[[Eagles (άλμπουμ)|Eagles]]*, του 1972. Το τραγούδι γράφτηκε από τους Τζάκσον Μπράουν και Γκλεν Φρέι. Το κομμάτι κυκλοφόρησε και ως single, το οποίο ήταν το πρώτο του σχήματος. Το single έφτασε στο νούμερο 12 των αμερικανικών charts *[[Billboard Hot 100]]*. Επίσης, είναι το εναρκτήριο τραγούδι του ντεμπούτο άλμπουμ του σχήματος και από την αρχική του κυκλοφορία, παραμένει ένα από τα δημοφιλέστερα κομμάτια των Eagles. Το κομμάτι εισήχθη και στο Rock and Roll Hall of Fame.

## Παραπομπές


## Εξωτερικοί σύνδεσμοι
* [ "Take It Easy" at AllMusicGuide.com]

Κατηγορία:Τραγούδια του 1972
Κατηγορία:Τραγούδια των Eagles
Κατηγορία:Singles του 1972
Κατηγορία:Singles του 1973
Κατηγορία:Singles του 1993
Κατηγορία:Singles (ντεμπούτο)
Somebody to Love

Ο τίτλος **Somebody to Love** μπορεί να αναφέρεται:

;Στη μουσική:
*Somebody to Love (τραγούδι, Jefferson Airplane) (1976)
*Somebody to Love (τραγούδι, Queen) (1976)
*Somebody to Love (τραγούδι, Suzy Bogguss) (1998)
* "Somebody to Love", τραγούδι του Κρις Ισάακ (2006)
* "Somebody to Love", τραγούδι της Νέλι Φουρτάδο (2006)
* "Somebody to Love", τραγούδι των TVXQ (2006)
*Somebody to Love (τραγούδι, Λίτον Μίστερ) (2009)
*Somebody to Love (τραγούδι, Τζάστιν Μπίμπερ) (2010)
* "Somebody to Love", τραγούδι των Big Bang (2011)

;Στον κινηματογράφο και στην τηλεόραση:
* "Somebody to Love" (''30 Rock''), επεισόδιο του *[[30 Rock]]*
* "Somebody to Love" (''That '70s Show''), επεισόδιο από το  *That '70s Show*
* "Somebody to Love", ταινία του 1994.
Ναυτική Βάση Ευάγγελος Φλωράκης

Η **Ναυτική Βάση Ευάγγελος Φλωράκης** είναι κυπριακή ναυτική βάση που βρίσκεται στη νότια ακτή του νησιού δίπλα στη βιομηχανική περιοχή του Βασιλικού και τις εγκαταστάσεις παραγωγής ενέργειας, μεταξύ Λεμεσού και Λάρνακας. Πριν από τις 11 Ιουλίου 2011 ήταν η κεντρική βάση της διοίκησης του πολεμικού Ναυτικού της Κύπρου**. **Η διοίκηση της βάσης ήταν υπεύθυνη για την εποπτεία σε όλες τις ναυτικές εγκαταστάσεις στην ξηρά και του σχετικού προσωπικού. 

Η βάση πήρε το όνομα της από τον υποστράτηγο Ευάγγελο Φλωράκη,  επικεφαλής της Κυπριακής Εθνικής Φρουράς, ο οποίος σκοτώθηκε σε ατύχημα με ελικόπτερο, τον Ιούλιο του 2002. Πριν από τη μετονομασία ήταν γνωστή ως **Ναυτική Βάση Μαρί.**

Στις 11 Ιουλίου έγινε στη βάση ισχυρή έκρηξη, κατά την οποία σκοτώθηκαν ο διοικητής της βάσης Λάμπρος Λάμπρου και ο επικεφαλής του Κυπριακού Ναυτικού, Ανδρέας Ιωαννίδης, μαζί με άλλα 11 άτομα.

## Παραπομπές


Κατηγορία:Στρατός της Κύπρου
Νιτρώδης μεθυλεστέρας

Ο **νιτρώδης μεθυλεστέρας** (αγγλ. *methyl nitrite*) είναι οργανική χημική ένωση, που περιέχει άνθρακα, υδρογόνο, άζωτο και οξυγόνο, με μοριακό τύπο **[[CH3NO2|CH<sub>3</sub>NΟ<sub>2</sub>]]**. Στις κανονικές συνθήκες περιβάλλοντος, είναι ένα αέριο. Χημικά, αποτελεί τον απλούστερο εστέρα του νιτρώδους οξέος.

## Δομή
Σε θερμοκρασία δωματίου, ο νιτρικός μεθυλεστέρας υπάρχει ως ένα μίγμα και των *cis*- και *trans-* συμορφών. Η *cis* συμορφή είναι κατά 3,13 kJ mol-1 πιο σταθερή από την *trans* συμορφή, με  ενεργειακό φράγμα περιστροφής του 45,3 kJ mol-1. Οι cis- και trans- δομές έχουν επίσης προσδιοριστεί με φασματοσκοπία μικροκυμάτων  (δείτε παρακάτω τις εξωτερικές συνδέσεις).



## Σύνθεση
Ο νιτρώδης μεθυλεστέρας μπορεί να παραχθεί με αντίδραση νιτρώδους αργύρου (AgNO2) και ιωδομεθάνιου (CH3I). Ο νιτρώδης άργυρος υπάρχει σε μορφή υδατικού διαλύματος, στο οποίο συνυπάρχουν κατιόντα Ag+ και ανιόντα NO2-. Ένα από τα μονήρη ηλεκτρονιακά ζεύγη ενός ατόμου οξυγόνου του νιτρώδους ανιόντος προσβάλλει τη μεθυλομάδα του ιωδομεθανίου, απελευθερώνοντας ανιόντα I- στο διάλυμα. Αντίθετα από τον ευδιάλυτο στο νερό νιτρώδη άργυρο, ο ιωδιούχος άργυρος (AgI), που σχηματίζεται μετά την αντίδραση, είναι πολύ δυσδιάλυτη στο νερό ένωση, οπότε καθιζάνει ως κίτρινο στερεό. Σημειώστε, όμως, ότι επειδή το άζωτο είναι καλύτερο πυρηνόφιλο από το οξυγόνο, οπότε, αν γίνει αντίδραση μέσω του μηχανισμού SΝ2,  το κύριο προϊόν της παραπάνω αντίδρασης θα είναι το νιτρομεθάνιο (CH3NO2). ΄Ετσι, αν χρησιμοποιηθούν διαλύματα νιτρώδους νατρίου (NaNO2) ή νιτρώδους καλίου (KNO2) για να αντιδράσουν με το ιωδομεθάνιο, το κύριο προϊόν θα είναι νιτρομεθάνιο, με το νιτρώδη μεθυλεστέρα ως δευτερεύον υποπροϊόν. Ωστόσο, η παρουσία του κατιόντος αργύρου στο διάλυμα σταθεροποιεί τον ενδιάμεσο σχηματισμό καρβοκατιόντος (CH3+), αυξάνοντας έτσι την απόδοση σε νιτρώδη μεθυλεστέρα. Σε κάθε περίπτωση, και τα δυο ισομερή σχηματίζονται:
σύνδεσμος=https://en.wikipedia.org/wiki/File:Preparation_of_methyl_nitrite.png|κέντρο|350x350εσ
Η ύπαρξη και των δυο αερίων ισομερών στο μείγμα της αντίδρασης αποδεικνύεται και με φασματοσκοπία υπερύθρου και με φασματοσκοπία μικροκυμάτων.

Ο νιτρώδης μεθυλεστέρας είναι ένα παραπροϊόν της καύσης αμόλυβδης βενζίνης και ίσως αυτό να αποτελεί μια από τις αιτίες μείωσης του αριθμού των εντόμων, και κατά συνέπεια και των σπουργιτών και άλλων ωδικών πτηνών στην Ευρώπη.

## Δείτε επίσης
* Νιτρομεθάνιο
* Οργανική χημεία
* Πυρηνόφιλη υποκατάσταση

## Πηγές
* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES: *Οργανική Χημεία*, μετάφ. Α. Βάρβογλη, 1999
* Ν.Α. Πετάση: *Ασκήσεις και προβλήματα Οργανικής Χημείας*, 1982

### Εξωτερικοί σύνδεσμοι
* WebBook page for CH3NO2
* Determination of cis and trans structures of methyl nitrite by microwave spectroscopy.

## Σημειώσεις και παραπομπές


Κατηγορία:C1
Κατηγορία:Οργανικές ενώσεις με άζωτο
Κατηγορία:Εστέρες ανόργανων οξέων
Γλώσσα Πίσα

Η **Γλώσσα Πίζα**, επίσης γνωστή ως **Ασούε Αουγιού **είναι μια Παπούα γλώσσα στην Παπούα, στην Ινδονησία. Έχει 6,500 ομιλητές. 

## Παραπομπές


## Εξωτερικοί σύνδεσμοι
* Shiaxa στο Awyu–Ndumut ερευνητική ομάδα στο Πανεπιστήμιο VU του Άμστερνταμ: http://www2.let.vu.nl/oz/awyu-ndumut/shiaxa.php

Κατηγορία:Ινδονησία-επέκταση
Κατηγορία:Γλώσσες της Ινδονησίας
London Calling (τραγούδι)

Το ***London Calling*** είναι ένα τραγούδι του βρετανικού punk rock συγκροτήματος The Clash, το οποίο συμπεριλήφθηκε στον δίσκο *[[London Calling]]*, του 1979. Το κομμάτι είναι ένα από τα χαρακτηριστικά κομμάτια του σχήματος και πιο αντιπροσωπευτικά τους: στίχοι πολιτικά φορτισμένοι και ο συνδυασμός reggae μπασογραμμής με punk φωνητικά και ηλεκτρική κιθάρα. Το κομμάτι κυκλοφόρησε και ως single, το οποίο κατάφερε να μπει σε ορισμένα charts με την καλύτερη θέση του να τη φτάνει στα βρετανικά: νούμερο 11. 

## Παραπομπές


## Εξωτερικοί σύνδεσμοι
*"Anatomy of a Song" by ''The Wall Street Journal''

Κατηγορία:Τραγούδια του 1979
Κατηγορία:Τραγούδια των The Clash
Κατηγορία:Singles του 1979
Κατηγορία:Singles της CBS Records
Κατηγορία:Τραγούδια διαμαρτυρίας
Somebody to Love (τραγούδι, Queen)

Το ***Somebody to Love*** είναι τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο *[[A Day at the Races (άλμπουμ)|A Day at the Races]]*, το 1976, ενώ αργότερα συμπεριλήφθηκε και στον δίσκο *[[Greatest Hits (Queen)|Greatest Hits]]*, το 1981. Το κομμάτι το έγραψε εξ ολοκλήρου ο Φρέντι Μέρκιουρι. Το κομμάτι σε κάποιες περιπτώσεις παραλληλίζεται με το *[[Bohemian Rhapsody]]*, εξ αιτίας των πολύπλοκων μελωδιών του και των κιθαριστικών σόλο, όμως αντίθετα με το πρώτο, αυτό έχει στοιχεία gospel.

Την ίδια χρονιά με την κυκλοφορία του δίσκου, το τραγούδι κυκλοφόρησε και ως single, το οποίο έλαχε μεγάλης επιτυχίας, φτάνοντας το νούμερο 2 στα βρετανικά charts και στο νούμερο 13 των αμερικανικών  *[[Billboard Hot 100]]*. Επίσης, κατάφερε να μπει στην πρώτη δεκάδα των βελγικών, των καναδικών, των ιρλανδικών  charts, καθώς επίσης και των αμερικανικών *Cash Box Top 100*. Στα ολλανδικά charts έφτασε το νούμερο 1. Το 1992, κυκλοφόρησε ξανά ως single αυτή τη φορά με τραγουδιστή των Τζορτζ Μάικλ, ο οποίος το είχε ερμηνεύσει με τα εναπομείναντα μέλη των Queen, στο *Freddie Mercury Tribute Concert *. Παρομοίως και αυτή η εκτέλεση έλαχε εισπρακτική επιτυχία, φτάνοντας νούμερο 1 στα ιρλανδικά charts, και μπαίνοντας στην πρώτη δεκάδα τριών χωρών. Στα αμερικανικά *Billboard Hot 100*, έφτασε στο νούμερο 30.

Με το τραγούδι αυτό οι Queen κατέστησαν σαφές στους κύκλους των υποστηρικτών τους ότι είναι ικανοί «να γράψουν ένα απολύτως hard rock κομμάτι, αλλά μέχρι κι ένα gospel». Ο Ρότζερ Τέιλορ λέει: «Το "Somebody to Love" αποτελεί καθαρά επηρεάστηκε από την Αρίθα Φράνκλιν. Ο Φρέντι είναι πολύ μέσα σε αυτό το ύφος. Προσπαθήσαμε να κάνουμε το κομμάτι χαλαρό, με gospel-ύφος. Και νομίζω ότι είναι το χαλαρότερο κομμάτι που κάναμε ποτέ». Το κομμάτι όλο αυτόν τον καιρό έχει υποστεί πάρα πολλές διασκευές, ενώ έχει χρησιμοποιηθεί στην τηλεόραση, σε σειρές και σε σόου, καθώς και σε κινηματογραφικές ταινίες.

## Παραπομπές


## Εξωτερικοί σύνδεσμοι
* Official YouTube videos: original music video, at Freddie Mercury Tribute Concert (with George Michael), Clip from ''Queen: Days Of Our Lives'' documentary
* Lyrics at Queen official website
* The Sunday Freeman  - review
* Queenpedia - detailed worldwide release information

Κατηγορία:Τραγούδια των Queen
Κατηγορία:Τραγούδια του 1976
Κατηγορία:Singles του 1976
Κατηγορία:Τραγούδια του Τζορτζ Μάικλ
Κατηγορία:Singles του 1993
Κατηγορία:Singles της Elektra Records
Κατηγορία:Singles της Parlophone
Κατηγορία:Singles της EMI Records
Κατηγορία:Singles της Hollywood Records
Κατηγορία:Θρησκευτικά τραγούδια
Γλώσσα Αγκχού

Η **γλώσσα Αγκχού**, επίσης γνωστή ως Αουγιού ή Ντζάιρ (Ντγιάιρ, Τζάιρ, Γιαΐρ), είναι μία Παπούα γλώσσα στην Παπούα στην Ινδονησία και έχει 14.000 ομιλητές. 

Το *[[Ethnologue]]* αποδίδει διαφορετικούς κώδικες ISO για τις Αγκού/Τζάιρ, Τζάιρ, Βόρεια Αουγιού/Τζάιρ και κεντρική Αουγιού. Ωστόσο, αυτές δεν πιστοποιούνται ως ξεχωριστές γλώσσες (Ου. Άμστερνταμ) και δεν είναι σαφές ότι όλες αντιστοιχούν στην Αγκχού. 

## Παραπομπές


## Περαιτέρω ανάγνωση
* 
* 

## Εξωτερικοί σύνδεσμοι
* Aghu στο Awyu–Ndumut ερευνητική ομάδα στο Πανεπιστήμιο VU του Άμστερνταμ
* OLAC πόρων και για την Aghu γλώσσα
* OLAC πόρων και για την Κεντρική Awyu γλώσσα 
* OLAC πόρων και για την Ιαείρ Awyu γλώσσα 
* OLAC πόρων και για το Βόρειο Awyu γλώσσα 

Κατηγορία:Ινδονησία-επέκταση
Κατηγορία:Γλώσσες της Ινδονησίας
Γλώσσα Αϊμέλε

Η γλώσσα **Αϊμέλε**, ή **Κουάρε**, είναι μια Παπούα γλώσσα της Παπούα Νέας Γουινέας. Καθώς έχει 140 ομιλητές, η γλώσσα πιθανώς να εξαφανιστεί τα επόμενα χρόνια. 

## Παραπομπές


## Εξωτερικοί σύνδεσμοι
* OLAC πόρων και για την Aimele γλώσσα 

Α
Γλώσσα Αξάμπ

Η **γλώσσα Αξάμπ **ή **Αχάμπ **είναι μια Ωκεανική γλώσσα που ομιλείται στην νότια Μαλεκούλα, στο Βανουάτου. Έχει 750 ομιλητές.

Η **Αβόκ **διάλεκτος είναι αποκλείνουσα. 

## Παραπομπές


## Εξωτερικοί σύνδεσμοι
* Axamb πόρων στην OLAC Γλώσσα Κατάλογος 
* Axamb πόρων στο WorldCat
* Η Ιστορία του Υφάλου Numbur σε Ahamb και αγγλικά
* Ahamb φράσεις και κείμενα, 1999
Κατηγορία:Γλώσσες του Βανουάτου
Αρτιομόβσκ (Ρωσία)

Το **Αρτιομόβσκ **() είναι μια πόλη στην επαρχία Κουραγκίνσκι στο Κράι Κρασνογιάρσκ στη Ρωσία, 180 χιλιόμετρα νότια του Κρασνογιάρσκ. Πληθυσμός: 2,179&#x20;(απογραφή 2010).

## Ιστορία
Ιδρύθηκε το 1860 ως ένας εξορυκτικός οικισμός του **Ολχόβσκι** (). Το καθεστώς πόλης χορηγήθηκε το 1939.

## Διοικητικές και δημοτικής κατάστασης
Εντός του πλαισίου των διοικητικών διαιρέσεων, μαζί με τον οικισμό Ντζεμπ, στην επαρχία Κουραγκίνσκι έχει καθεστώς επαρχιακής πόλης του Αρτιομόβσκ. Ως δημοτική διαίρεση, η επαρχιακή πόλη του Αρτιομόβσκ είναι ενσωματωμένη στη δημοτική επαρχία Κουραγκίνσκι ως **Αστικός Οικισμός Αρτιομόβσκ**.

## Παραπομπές


## Πηγές
* Законодательное собрание Красноярского края. Закон №10-4765 от 10 июня 2010 г. «О перечне административно-территориальных единиц и территориальных единиц Красноярского края», в ред. Закона №7-3007 от 16 декабря 2014 г. «Об изменении административно-территориального устройства Большеулуйского района и о внесении изменений в Закон края "О перечне административно-территориальных единиц и территориальных единиц Красноярского края"». Вступил в силу 1 июля 2010 г. Опубликован: "Ведомости высших органов государственной власти Красноярского края", №33(404), 5 июля 2010 г. (Legislative Assembly of Krasnoyarsk Krai. Law #10-4765 of June 10, 2010 On the Registry of the Administrative-Territorial Units and the Territorial Units of Krasnoyarsk Krai, as amended by the Law #7-3007 of December 16, 2014 On Changing the Administrative-Territorial Structure of Bolsheuluysky District and on Amending the Krai Law "On the Registry of the Administrative-Territorial Units and the Territorial Units of Krasnoyarsk Krai". Effective as of July 1, 2010.).
* Законодательное собрание Красноярского края. Закон №13-3009 от 18 февраля 2005 г. «Об установлении границ и наделении соответствующим статусом муниципального образования Курагинский район и находящихся в его границах иных муниципальных образований», в ред. Закона №5-1826 от 21 ноября 2013 г. «О внесении изменений в Законы края об установлении границ и наделении соответствующим статусом муниципальных образований Красноярского края». Вступил в силу через десять дней после официального опубликования. Опубликован: "Ведомости высших органов государственной власти Красноярского края", №9, 4 марта 2005 г. (Legislative Assembly of Krasnoyarsk Krai. Law #13-3009 of February 18, 2005 On Establishing the Borders and Granting an Appropriate Status to the Municipal Formation of Kuraginsky District and to Other Municipal Formations Within Its Borders, as amended by the Law #5-1826 of November 21, 2013 On Amending the Krai Laws on Establishing the Borders and Granting an Appropriate Status to the Municipal Formations of Krasnoyarsk Krai. Effective as of ten days after the official publication.).

Κατηγορία:Κράι του Κρασνογιάρσκ
Μίλας (αποσαφήνιση)

Το **Μίλας **μπορεί να αναφέρεται:
* Μίλας, ένα χωριό στην περιφέρεια Τσαχαρμαχάλ και Μπαχτιάρι στο Ιράν
* Αγροτική επαρχία Μίλας, στην περιφέρεια Τσαχαρμαχάλ και Μπαχτιάρι στο Ιράν
* Μίλας, πόλη στη νοτιοδυτική Τουρκία
* Μιλάς, κοινότητα στην κομητεία Μπιστρίτσα-Νασάουντ στη Ρουμανία
* μια αντι-υποβρυχιακή έκδοση των Ιταλικών πυραύλων Otomat 
; Φανταστικές οντότητες
* Μίλας, χαρακτήρας στο Azure Striker Gunvolt 2
The Dark Ride

**The Dark Ride** είναι ο τίτλος του ένατου άλμπουμ του γερμανικού power metal συγκροτήματος Helloween, το οποίο κυκλοφόρησε την 30 Οκτωβρίου του 2000 μέσω της δισκογραφικής εταιρείας Nuclear Blast. 

Οι ηχογραφήσεις του δίσκου πραγματοποιήθηκαν τo 2000 στο στούντιο Mi Sueño της Τενερίφης, με παραγωγούς τους Roy Z και Τσάρλι Μπάουερφαϊντ.

Ο ήχος του άλμπουμ ήταν πιο σκοτεινός και πειραματικός σε σχέση με τους προκατόχους του, με πιο χαμηλά ρυθμισμένες κιθάρες. Μετά το τέλος της περιοδείας για την προώθηση του, αποχώρησαν από το συγκρότημα ο κιθαρίστας Ρόλαντ Γκράποφ και ο ντράμερ Ούλι Κους, δίνοντας τις θέσεις τους στους Σάσα Γκέρστνερ και Μαρκ Κρος, αντίστοιχα.

## Τραγούδια

## Θέσεις τσαρτ
***The Dark Ride*** *(άλμπουμ)*

***Επίσημη κυκλοφορία: [[30 Οκτωβρίου]] [[2000]]***

## Μέλη των Helloween
Η σύνθεση του συγκροτήματος κατά την ηχογράφηση του "***The Dark Ride***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ούλι Κους** - *[[τύμπανα]]*

## Παραπομπές


## Πηγές
* The Dark Ride - Helloween | Songs, Reviews, Credits | AllMusic
* Helloween - The Dark Ride - Metal Storm
* Helloween - The Dark Ride - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 2000
Θωμάς της Σαβοΐας-Καρινιάν

Ο **Θωμάς Φραγκίσκος** (21 Δεκεμβρίου 1596 - 22 Ιανουαρίου 1656) από τον Οίκο της Σαβοΐας ήταν πρίγκιπας του Καρινιάνο (1620-1656). Ήταν στρατιωτικός διοικητής και ο ιδρυτής του κλάδου Σαβοΐας-Καρινιάνο· απόγονοί του ήταν τέσσερις βασιλείς της Ιταλίας, ένας της Σαρδηνίας, ένας της Ισπανίας και ο Ευγένιος της Σαβοΐας.

## Βιογραφία
Ήταν το τέταρτο (από τα επιζώντα) τέκνα του Καρόλου-Εμμανουήλ Α΄ της Σαβοΐας και της Αικατερίνης Μιχαέλας των Αψβούργων, κόρης του Φιλίππου Β΄ της Ισπανίας.

## Οικογένεια
Το 1625 νυμφεύτηκε τη Μαρία των Βουρβόνων-Κοντέ, κόρη του Καρόλου, Κόμη του Σουασσόν, απογόνου του Λουδοβίκου Θ΄, και είχαν τέκνα:
* Λουίζα (1627 - 1689), παντρεύτηκε τον Φερδινάνδο Μαξιμιλιανό της Βάδης.
* Εμμανουήλ Φιλιβέρτος (1628 - 1709), Πρίγκιπας του Καρινιάνο.
* Ιωσήφ Εμμανουήλ (1631 - 1656).
* Ευγένιος Μαυρίκιος (1635 - 1673), Κόμης του Σουασόν.

## Πρόγονοι


## Πηγές
* Guichenon, Samuel, Seigneur de Painesuyt. *Histoire généalogique de la Royale Maison de Savoye.* Lyon, 1660 (2 vols.; other editions published).
* Codretto, Antonio-Agostino. *Il colosso: historia panegyrica del principle Thomaso di Savoia.* Turin, 1663 (cited in BU, unconfirmed)
* Sclopis, Federigo. *Documenti ragguardanti alla storia della vita di Tommaso Francesco di Savoia, principe di Carignano.* Turin: Pomba, 1832.
* Quazza, Romolo. *Tommaso di Savoia-Carignano, nelle campagne di Fiandre e di Francia, 1635-1638.* Turin: Società Editrice Internationale, [1941].
* Picco, Leila. *Il patrimonio privato dei Savoia: Tomasso di Savoia-Carignano, 1596-1656.* Turin: Centro Studi Piemontesi, 2004.

Κατηγορία:Οίκος της Σαβοΐας
Κατηγορία:Κόμητες του Σουασόν
Ob-La-Di, Ob-La-Da

Το ***Ob-La-Di, Ob-La-Da*** είναι τραγούδι του βρετανικού συγκροτήματος The Beatles, το οποίο συμπεριλήφθηκε στον δίσκο *[[The Beatles (άλμπουμ)|The Beatles]]* του 1968. Το κομμάτι πιστώνεται στο δίδυμο Λένον-ΜακΚάρτνεϋ, παρ’ όλα αυτά το έγραψε ο δεύτερος. Την επόμενη χρονιά από την κυκλοφορία του δίσκου, κυκλοφόρησε και ως single σε πολλές χώρες, όχι όμως και στη γενέτειρα του συγκροτήματος, καθώς επίσης ούτε και στις ΗΠΑ, πράγμα που συνέβη το 1976. 

Η κυκλοφορία του single είχε μεγάλη επιτυχία, μπαίνοντας στην πρώτη δεκάδα δέκα χωρών, όπου σε μερικές έφτασε και στο νούμερο 1, συγκεκριμένα στη Δυτική Γερμανία, τη Νέα Ζηλανδία, την Ιαπωνία, την Ελβετία, την Αυστρία και την Αυστραλία. Η κυκλοφορία του 1976 είχε πιο μέτρια υποδοχή, παρόλα αυτά έφτασε στην 49η θέση των αμερικανικών *[[Billboard Hot 100]]*. Παρόλα αυτά, το 1968, κυκλοφόρησε σε single στο Ηνωμένο Βασίλειο το τραγούδι διασκευασμένο από τους Marmalade, το οποίο έφτασε το νούμερο των βρετανικών charts. Το γεγονός αυτό του κατέστησε ως το πρώτο σκοτσέζικο συγκρότημα που φτάνει το νούμερο 1 στη Μεγάλη Βρετανία. 

## Παραπομπές

;Βιβλιογραφία
* 

## Εξωτερικοί σύνδεσμοι
* Ob-La-Di, Ob-La-Da  στο MetroLyrics.com

Κατηγορία:Τραγούδια των The Beatles
Κατηγορία:Τραγούδια του 1968
Κατηγορία:Singles του 1968
Κατηγορία:Singles του 1969
Κατηγορία:Singles του 1976
Κατηγορία:Singles της Apple Records
Κατηγορία:Singles της Columbia Records
Κατηγορία:Singles της CBS Records
Κατηγορία:Νούμερο 1 singles στην Αυστρία
Εμμανουήλ Φιλιβέρτος της Σαβοΐας-Καρινιάνο

Ο **Εμμανουήλ-Φιλιβέρτος** (20 Αυγούστου 1628 - 21 Απριλίου 1709) από τον Οίκο της Σαβοΐας ήταν πρίγκιπας του Καρινιάνο (1656-1709). Απόγονοί του είναι τέσσερις βασιλείς της Ιταλίας, ένας της Σαρδηνίας και ένας της Ισπανίας.

## Βιογραφία
Ήταν ο πρωτότοκος γιος του Θωμά-Φραγκίσκου πρίγκιπα του Καρινιάνο και της Μαρίας των Βουρβόνων-Κοντέ, κόρης του Καρόλου κόμη του Σουασόν, απογόνου του Λουδοβίκου Θ΄.

## Οικογένεια
Το 1684 στο κάστρο Ρακονίτζι, στο νοτιο-δυτικό Πεδεμόντιο, νυμφεύτηκε τη Μαρία Άντζελα Αικατερίνη των Έστε, κόρη του στρατηγού Μπόρσο των Έστε (γιου του Καίσαρα δούκα της Μόντενα) και είχε τέκνα:
* Μαρία-Ισαβέλλα 1687-1767, παντρεύτηκε πρώτα τον Αλφόνσο Ταπαρέλο κόμη του Λατζνάσκο, έπειτα τον Ευγένιο-Ρουφία κόμη του Καμπιάνο και τέλος τον Κάρλο Μπιαντράτε ιππότη.
* Μαρία-Βικτωρία 1688-1763, παντρεύτηκε τον Ονοράτο Μαλαμπάϋλα κόμη του Κανάλε.
* Βίκτωρ-Αμεδαίος Α΄ 1690-1741, πρίγκιπας του Καρινιάνο.
* Θωμάς-Φίλιππος-Γκαετάνο 1696-1715, απεβίωσε 19 ετών.

## Πρόγονοι



## Παραπομπές


## Πηγές
*Guichenon, Samuel, Seigneur de Painesuyt. Histoire généalogique de la Royale Maison de Savoye. Lyon, 1660 (2 vols.; other editions published).

Κατηγορία:Οίκος της Σαβοΐας
Βίκτωρ Αμεδαίος Α΄ της Σαβοΐας-Καρινιάν

Ο **Βίκτωρ-Αμεδαίος Α' ** (1 Μαρτίου 1690 - 4 Απριλίου 1741) από τον Οίκο της Σαβοΐας ήταν πρίγκιπας του Καρινιάνο (1709-1741). Απόγονοί του είναι τέσσερις βασιλείς της Ιταλίας, ένας της Σαρδηνίας και ένας της Ισπανίας.

## Βιογραφία
Ήταν ο πρωτότοκος γιος του Εμμανουήλ-Φιλιβέρτου πρίγκιπα του Καρινιάνο και της Μαρίας-Άντζελας-Κατερίνας, κόρης του στρατηγού Μπόρσο των Έστε (γιου του Καίσαρα δούκα της Μόντενα).

## Οικογένεια
Το 1714 νυμφεύτηκε τη Μαρία Βικτωρία της Σαβοΐας, νόθη κόρη του 2ου εξαδέλφου του Βίκτωρα-Αμεδαίου Β΄ βασιλιά της Σαρδηνίας και είχε τέκνα:
* Άννα-Θηρεσία 1717-1745, παντρεύτηκε τον Κάρολο ντε Ροάν πρίγκιπα του Σουμπίζ.
* Λουδοβίκος-Βίκτωρ 1717-1778, πρίγκιπας του Καρινιάνο.

## Πρόγονοι



## Πηγές
* Guichenon, Samuel, Seigneur de Painesuyt. Histoire généalogique de la Royale Maison de Savoye. Lyon, 1660 (2 vols.; other editions published).

Κατηγορία:Οίκος της Σαβοΐας
Moonchild (τραγούδι, Ρόρυ Γκάλαχερ)

Το ***Moonchild*** είναι ένα τραγούδι που γράφτηκε και ηχογραφήθηκε από τον Ρόρυ Γκάλαχερ, και συμπεριλήφθηκε στον δίσκο του *[[Calling Card]]*, του 1976. Πρόκειται για ένα από τα πιο δημοφιλή και αντιπροσωπευτικά του τραγούδια. O δίσκος στον οποίον συμπεριλήφθηκε το τραγούδι είναι ένας από τους πιο επιτυχημένους του, φτάνοντας έως το νούμερο 32 των βρετανικών charts. Το τραγούδι επανακυκλοφόρησε και σε compilation άλμπουμ του Γκάλαχερ, όπως για παράδειγμα στον *The Rory Gallagher Collection* (2012). Το κομμάτι κυκλοφόρησε και ως single σε κάποιες χώρες χωρία ιδιαίτερη εισπρακτική επιτυχία.

## Παραπομπές

## Εξωτερικοί σύνδεσμοι
* Ο Rory Gallagher παίζει το Moonchild στη Νέα Φιλαδέλφεια και επεμβαίνουν τα ΜΑΤ (ηχογράφηση ντοκουμέντο)... Μηχανή του Χρόνου
* Moonchild  στο MetroLyrics.com

Κατηγορία:Τραγούδια του 1976
Κατηγορία:Singles του 1976
Κατηγορία:Ιρλανδικά τραγούδια
Πυρί Αρκαδίας

Το **Πυρί**, παλαιότερα γνωστό ως **Πυρρής**, είναι χωριό της νοτιοδυτικής Ηραίας στη Γορτυνία.

## Γενικά στοιχεία
Το Πυρί βρίσκεται στα όρια της Αρχαίας Ηραίας, νοτιοδυτικά του δέλτα των ποταμών Αλφειού και Λάδωνα, σε τοποθεσία η οποία έχει ως βασικό χαρακτηριστικό την πυκνή βλάστηση και μεγάλες εκτάσεις με ελαιώνες. Έχει χτιστεί σε υψόμετρο 165 μέτρων από την επιφάνεια της θάλασσας και  σύμφωνα με την  απογραφή του 2021 έχει 47 μόνιμους κατοίκους. Το χωριό συνδέεται οδικά με ασφαλτοστρωμένο δρόμο 4,5 χιλιομέτρων με τη Λιοδώρα,  2 χιλιομέτρων με τον Άγιο Ιωάννη και με χωματόδρομο 3,5 χιλιομέτρων με το Λώτη. 

Το χωριό ήταν γωστό ως Πυρρής απο την δεκαετία του 1960 εως και το 2025, οπότε μετονομάστηκε, ύστερα από αίτηση του προέδρου  της δημοτικης κοινότητας, σε Πυρί, που ήταν  και το αρχικό όνομα του οικισμού  απο την δημιουργία του .Η Δημοτική κοινότητα Πυρί  υπάγεται στο δήμο Γορτυνίας με έδρα τη Δημητσάνα.  

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κύπελλο Α΄ κατηγορίας ΕΠΟΛ 2015-16

Το **Κύπελλο Α΄ κατηγορίας ΕΠΟΛ 2015-16** ήταν η 52η έκδοση του Κυπέλλου Α΄ κατηγορίας ΕΠΟΛ. Νικήτρια ήταν η Αναγέννηση Τραχωνίου για 1η φορά στην ιστορία της.

## Σύστημα διεξαγωγής
Στο Κύπελλο Α΄ κατηγορίας ΕΠΟΛ 2015-16 συμμετείχαν οι 12 ομάδες του πρωταθλήματος Α΄ κατηγορίας ΕΠΟΛ 2015-16.

Διεξήχθη σε 4 γύρους. Στον Α΄ γύρο και στην προημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.

Στην ημιτελική φάση έγιναν μονοί αγώνες σε ουδέτερες έδρες. Προκρινόταν η ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων ΣΤΟΚ 2016.

## Α΄ γύρος
Στον Α΄ γύρο συμμετείχαν οι 8 από τις 12 ομάδες του πρωταθλήματος Α΄ κατηγορίας ΕΠΟΛ 2015-16. Οι υπόλοιπες 4 ομάδες πέρασαν στον επόμενο γύρο χωρίς αγώνα, μετά από κλήρωση.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι ομάδες που εξαιρέθηκαν από αυτόν.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν η Αναγέννηση Τραχωνίου και η ΑΕΠ Πολεμιδιών. Ο τελικός διεξήχθη στις 2 Απριλίου 2016 στο . Ο τελικός τελείωσε ισόπαλος 0-0 και οδηγήθηκε στην παράταση όπου δεν επιτεύχθηκαν τέρματα. Ακολούθησε η διαδικασία των πέναλτι με την Αναγέννηση Τραχωνίου να κερδίζει με 3-1.

## Παραπομπές


## Πηγές
*

## Δείτε επίσης
* Κύπελλο Α΄ κατηγορίας ΕΠΟΛ
* Α΄ κατηγορία ΕΠΟΛ 2015-16

## Εξωτερικοί σύνδεσμοι

*

Κατηγορία:Κύπελλο Α΄ κατηγορίας ΕΠΟΛ
Κατηγορία:Εγχώρια ποδοσφαιρικά κύπελλα 2015-2016
Γκιουρτσιουβέν

Το **Γκιουρτσιουβέν **ή **Γκιουρντζιβάν **μπορεί να αναφέρεται:
* Γκιουρτσιουβάν, Αζερμπαϊτζάν
* Γκιουρτσιουβέν (Σαμάχι), Αζερμπαϊτζάν
Γκιουρτσιουβάν

Το **Γκιουρτσιουβάν **(επίσης, **Γκιουρντζιβάν**, **Γκιουρντζιουβάν**, και **Γκιουρζιουβάν**) αποτελεί χωριό και δήμο της επαρχίας Αγκσού του Αζερμπαϊτζάν. Έχει πληθυσμό 300. Ο δήμος αποτελείται από τα χωριά Γκιουρτσιουβάν, Κενταχάν, Γιενικέντ, Χινκάρ, Γκιρντέ και Κοβλούτς.

## Παραπομπές

* 

Κατηγορία:Κατοικημένες περιοχές στην Επαρχία Αγκσού
Κατηγορία:Χωριά του Αζερμπαϊτζάν
Γκιουρτσιουβέν (Σαμάχι)

Το **Γκιουρτσιουβέν **(επίσης, **Γκιουρντζιβάν**) είναι ένα χωριό της επαρχίας Σαμάχι του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Σαμάχι
Treasure Chest

**Treasure Chest** είναι ο τίτλος της διπλής συλλογής τραγουδιών του γερμανικού power metal συγκροτήματος Helloween, η οποία κυκλοφόρησε την 9 Απριλίου του 2002 μέσω της δισκογραφικής εταιρείας Metal-Is Records. 

Η συλλογή αποτελείται από κομμάτια του συγκροτήματος τα οποία ηχογραφήθηκαν για τς κυκλοφορίες των "*[[Helloween EP]]*", "*[[Walls of Jericho]]*", "*[[Keeper of the Seven Keys, Part I]]*", "*[[Keeper of the Seven Keys, Part II]]*", "*[[Pink Bubbles Go Ape]]*", "*[[Chameleon]]*", "*[[Master of the Rings]]*", "*[[The Time of the Oath]]*", "*[[Better Than Raw]]*" και "*[[The Dark Ride]]*".

Τα κομμάτια του ντεμπούτου-ΕΡ τους παρουσιάστηκαν σε νέα μίξη, ενώ συμπεριλήφθηκαν κάποια κομμάτια που είχαν κυκλοφορήσει μόνο σε σινγκλ στο παρελθόν.

## Τραγούδια

### CD 2

## Θέσεις τσαρτ
***Treasure Chest*** *(άλμπουμ)*

***Επίσημη κυκλοφορία: [[9 Απριλίου]] [[2002]]***

## Μέλη των Helloween
Οι μουσικοί που ηχογράφησαν τα κομμάτια  του "***Treasure Chest***" ήταν οι εξής:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Κίσκε]]** - *[[Φωνητική|φωνητικά]]*
* **[[Κάι Χάνσεν]]** - *[[κιθάρα]], [[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **[[Ίνγκο Σβίχτενμπεργκ]]** - *[[τύμπανα]]*
* **Ούλι Κους** - *[[τύμπανα]]*

## Παραπομπές


## Πηγές
* Treasure Chest - Helloween | Songs, Reviews, Credits | AllMusic
* Helloween - Treasure Chest - Metal Storm
* Helloween - Treasure Chest - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 2002
Β΄ κατηγορία ΕΠΟΛ 2015-16

Το πρωτάθλημα **Β΄ κατηγορία ΕΠΟΛ 2015-16** κέρδισε η .

## Σύστημα διεξαγωγής
Στο πρωτάθλημα της Β΄ κατηγορίας ΕΠΟΛ 2015-16 συμμετείχαν 8 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς.

Η πρωταθλήτρια ομάδα και η ομάδα που τερμάτισε στη δεύτερη προβιβάστηκαν στην Α΄ κατηγορία ΕΠΟΛ 2016-17.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Β΄ κατηγορίας 2014-15, στο πρωτάθλημα της περιόδου 2015-16 δεν συμμετείχαν οι δύο από τις 3 πρώτες ομάδες του πρωταθλήματος, Δόξα Πολεμιδιών και  (η  Αναγέννηση Διερώνας ζήτησε να παραμείνει στη Β΄ κατηγορία). Επιπρόσθετα, δεν συμμετείχε το  το οποίο αποχώρησε. Στο πρωτάθλημα συμμετείχαν η Νέα Ελπίδα Λουβαρά, η ΑΠΟΑ Αψιού και η Ένωση Νέων Αρακαπά οι οποίες εγράφησαν ως νέα μέλη της ομοσπονδίας.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

Πηγή:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή:

## Παραπομπές


## Πηγές
*

## Δείτε επίσης

* Β΄ κατηγορία ΕΠΟΛ
* Κύπελλο Β΄ κατηγορίας ΕΠΟΛ 2015-16

Κατηγορία:Β΄ κατηγορία ΕΠΟΛ
Κατηγορία:Εγχώρια ποδοσφαιρικά πρωταθλήματα 2015–2016
Σερμερσόοκ

Το **Κομμουνεκαρφίκ Σέρμερσοοκ **(, "Χώρα των Πάγων") είναι ένας νέος δήμος στη Γροιλανδία και ιδρύθηκε την 1 Ιανουαρίου 2009. Η έδρα είναι το Νουούκ (παλαιότερα ονομαζόταν Godthåb), την πρωτεύουσα της Γροιλανδίας και ο πιο πολυπληθής δήμος της χώρας με 21.868 κατοίκους τον Ιανουάριο του 2013. Ο δήμος απαρτίζεται από πρώην δήμους στην ανατολική και νοτιοδυτική Γροιλανδία, ο καθένας ονομασμένος από τον μεγαλύτερο οικισμό κατά την περίοδο σχηματισμού:
* Δήμος Αμμασσαλίκ
* Δήμος Ιττοκκορτοορμιίτ
* Δήμος Ιβιττούουτ
* Δήμος Νουούκ
* Δήμος Πααμιούτ

## Πόλεις και οικισμοί
* **Περιοχή Αμμασσαλίκ**
* Τασιιλάκ (Αμμασσαλίκ)
* Κουουμιίτ
* Κουλουσούκ (Καπ Νταν)
* Τινιτεκιλάακ
* Σερμιλιγκάακ
* Ισορτόκ
* **Περιοχή Ιττοκκορτοορμιίτ**
* Ιττοκκορτοορμιίτ (Σκορσμπισούντ)
* **Περιοχή Ιβιττούουτ**
* Κανγκιλιννγκούιτ (Γκρεννεντάλ)
* **Περιοχή Νουούκ**
* Νουούκ (Γκοντθάμπ)
* Καπισιλίτ
* Κεκερταρσουατσιάατ (Φισκενεσσέτ)
* **Περιοχή Πααμιούτ**
* Πααμιούτ (Φρεντερικσάμπ)
* Αρσούκ

## Γεωγραφία
Ο δήμος βρίσκεται στη νοτιοκεντρική και ανατολική Γροιλανδία με έκταση 531.900 τετραγωνικών χιλιομέτρων (205,367.7 τετραγωνικά μίλια). Είναι ο δεύτερος μεγαλύτερος δήμος παγκοσμίως σε έκταση, μετά το επίσης στη Γροιλανδία Καασουϊτσούπ. Στο νότο πλαισιώνεται από τον δήμο Κουτζαλλέκ, με τα σύνορα να υπάρχουν γύρω από το φιόρδ Αλαννγκορσουάκ. Τα νερά που υπάρχουν γύρω από τη δυτική ακτή του δήμου είναι τηςθάλασσας του Λαμπραντόρ που στα βόρεια σχηματίζει ένα στενό που χωρίζει τη Γροιλανδία από τη γη του Μπάφιν.

Στα βορειοδυτικά, ο δήμος συνορεύει με τον δήμο Κεκκάτα, και βορειότερα με τον δήμο Καασουϊτσούπ. Το σύνορο ωστόσο κινείται βόρια-νότια στο κέντρο (45ος μεσημβρινός δυτικά) από το φύλλο πάγου της Γροιλανδίας () και είναι ελεύθερη σε κυκλοφορία. Στα βόρεια συνορεύει με το εθνικό πάρκο της Βορειοανατολικής Γροιλανδίας. Στα ανατολικά, κοντά στον οικισμό Ιττοκκορτοορμιίτ, οι δημοτικές ακτές διασκελίζουν το φιόρδ Κανγκερτιττιβάκ, το οποίο αδειάζει μέσα στην κρύα Θάλασσα της Γροιλανδίας. Οι νοτιοανατολικές ακτές συνορεύουν με το φιόρδ Ανοριτούουπ Κανγκερλούα της θάλασσας Ίρμινγκερ στο Βόρειο Ατλαντικό Ωκεανό.

## Μεταφορές
Το Σέρμερσοοκ είναι ο ένας από τους δύο δήμους στο δυτικό και ανατολικό μέρος του νησιού, αλλά είναι ο μόνος δήμος όπου οι οικισμοί συνδέονται με προγραμματισμένες πτήσεις από το αεροδρόμιο της Νουούκ στα αεροδρόμια Κουλουσούκ και Νερλερίτ Ινάατ και το αντίστροφο, και είναι διαθέσιμα όλο τον χρόνο από την Air Greenland. Υπάρχουν επίσης τοπικές πτήσεις μεταξύ των αεροδρομίων Νουούκ και Πααμιούτ στη δυτική ακτή.

## Γλώσσα
Η *Καλαάλισουτ, *η δυτική Γροιλανδική διάλεκτος ομιλείται στις πόλεις και οικισμούς της δυτικής ακτής. Τα δανικά είναι σε χρήση στις μεγαλύτερες πόλεις. Η *Τουνουμιίτ οραασιάτ*, η ανατολική Γροιλανδική διάλεκτος, ομιλείται στην ανατολική ακτή.

## Παραπομπές


Κατηγορία:Γροιλανδία
Rabbit Don't Come Easy

**Rabbit Don't Come Easy** είναι ο τίτλος του δέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 12 Μαΐου του 2003 μέσω της δισκογραφικής εταιρείας Nuclear Blast. 

Οι ηχογραφήσεις του δίσκου πραγματοποιήθηκαν στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ. Ο ντράμερ Μαρκ Κρος συμμετείχε σε αυτές, μέχρι που διαγνώστηκε με λοιμώδη μονοπυρήνωση και τελικά έπαιξε μόνο σε δύο κομμάτια. Ο Μίκι Ντι των Motörhead τον αντικατέστησε, ενώ ο Στέφαν Σβάρτσμαν των Accept έπαιξε σε κάποια b-side.

Ο δίσκος έφθασε ως την ενδέκατη θέση των ιαπωνικών τσαρτ και την αντίστοιχη δωδέκατη των σουηδικών, ενώ στην πατρίδα του συγκροτήματος έφθασε ως το # 26. Παράλληλα, το σινγκλ "*Just a Little Sign*" μπήκε στο Top-50 του σουηδικού καταλόγου επιτυχιών.

Μία έκδοση διπλού CD του "*[[The Dark Ride]]*" μαζί με το "*Rabbit Don't Come Easy*", κυκλοφόρησε από τη Nuclear Blast το 2008.

## Τραγούδια

## Θέσεις τσαρτ

## Μέλη των Helloween
Η σύνθεση του συγκροτήματος κατά την ηχογράφηση του "***Rabbit Don't Come Easy***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **Σάσα Γκέρστνερ** - *[[κιθάρα]]*
* **Μάρκους Γκρόσκοπφ** - *[[μπάσο]]*

;*Γκεστ συμμετοχές*
* **Μαρκ Κρος** - *[[τύμπανα]]*
* **[[Μίκι Ντι]]** - *[[τύμπανα]]*
* **[[Στέφαν Σβάρτσμαν]]** - *[[τύμπανα]]*

## Παραπομπές


## Πηγές
* Rabbit Don't Come Easy - Helloween | Songs, Reviews, Credits | AllMusic
* Helloween - Rabbit Don't Come Easy - Metal Storm
* Helloween - Rabbit Don't Come Easy - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 2003
Γαλλικές προεδρικές εκλογές (2017)

Οι **γαλλικές προεδρικές εκλογές του 2017** έλαβαν χώρα στις 23 Απριλίου 2017 και 7 Μαΐου 2017 (22 Απριλίου και 6 Μαΐου αντίστοιχα σε αρκετά εκ των εκτός Μητροπολιτικής Γαλλίας εδάφη). Σκοπός ήταν η εκλογή του Προέδρου της Γαλλικής Δημοκρατίας για θητεία πέντε ετών. Πρόκειται για τις ενδέκατες προεδρικές εκλογές της Πέμπτης Δημοκρατίας και τις δέκατες με άμεση καθολική ψηφοφορία. Με το πέρας του πρώτου γύρου της εκλογικής διαδικασίας, οι Εμμανουέλ Μακρόν και Μαρίν Λε Πεν ήσαν επικεφαλής και εξασφάλισαν, ως αποτέλεσμα, την συμμετοχή τους στον δεύτερο γύρο των εκλογών.

Οι συγκεκριμένες εκλογές ανέδειξαν τον διάδοχο του απερχόμενου Προέδρου της Δημοκρατίας, Φρανσουά Ολλάντ, ο οποίος επέλεξε να μην θέσει υποψηφιότητα, γεγονός μοναδικό για Πρόεδρο της Πέμπτης Δημοκρατίας στα τέλη της πρώτης του θητείας. Οι εκλογές ακολουθούνται από τις βουλευτικές εκλογές οι οποίες έλαβαν χώρα στις 11 Ιουνίου και 18 Ιουνίου 2017.

## Αποτέλεσμα
Τα ποσοστά συμμετοχής στις προεδρικές εκλογές του 2012 ήταν της τάξεως του 79,48% (στην Μητροπολιτική Γαλλία).

Οι εκτιμήσεις, που δημοσιοποιήθηκαν στις 20:00 (ώρα Γαλλίας) από τα γαλλικά ΜΜΕ, με βάση εκτιμήσεις προερχόμενες από εταιρείες δημοσκοπήσεων, οι οποίες επιβεβαιώθηκαν, στην συνέχεια, από τα αριθμητικά στοιχεία τα οποία δημοσιοποιήθηκαν από το Υπουργείο Εσωτερικών στην διάρκεια της βραδιάς, έδωσαν τους παρακάτω προκριθέντες για τον δεύτερο γύρο: 


Αρχείο:Emmanuel Macron (cropped).jpg|Εμανουέλ Μακρόν
Αρχείο:Le Pen, Marine-9586 (cropped).jpg|Μαρίν Λε Πεν


Παρά την νομική απαγόρευση επί γαλλικού εδάφους, η *[[Radio-Télévision Belge de la Communauté Française|RTBF]]* εξέδωσε εκτιμήσεις αποτελεσμάτων προς τις 18:00, χωρίς, ωστόσο, να αναφέρει τις πηγές της. Εκτίμησε πως «ο ρόλος της δεν είναι να αποκρύψει τα συγκεκριμένα αριθμητικά στοιχεία». Οι γαλλικές εταιρείες δημοσκοπήσεων ανέφεραν από την πλευρά τους πως δεν εξέδωσαν κανένα αριθμητικό στοιχείο.

Στη Γαλλία, τα ΜΜΕ γνωστοποίησαν, ακριβώς στις 20:00, εκτιμήσεις προερχόμενες από διάφορες εταιρείες δημοσκοπήσεων.

Ένα προσωρινό επίσημο αποτέλεσμα ανακοινώθηκε στην συνέχεια από το Υπουργείο Εσωτερικών.

Μόνον το αποτέλεσμα το οποίο θα ανακοινωθεί από το Συνταγματικό Συμβούλιο, στην διάρκεια συνέντευξης τύπου η οποία θα δοθεί από τον πρόεδρό του, Λοράν Φαμπιούς, στις 26 Απριλίου (στις 17:00), θεωρείται ως επίσημο.

## Παραπομπές


2017
Γαλλια
Χαμαράτ

Το **Χαμαράτ **(επίσης, **Γκαμαράτ**) αποτελεί χωριό και δήμο της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 894 κατοίκων. Ο δήμος αποτελείται από τα χωριά Χαμαράτ και Ντιζντιπόκ.

## Παραπομπές

* 

Κατηγορία:Κατοικημένες περιοχές στην Επαρχία Λερίκ
Κατηγορία:Χωριά του Αζερμπαϊτζάν
Τσεναρουϊγιέχ (Εχτιαραμπάντ)

Το **Τσεναρουϊγιέχ **(επίσης εκλατινισμένο ως **Chenārū'īyeh** και **Chenārūyeh**) είναι ένα χωριό στην αγροτική επαρχία Εχτιαραμπάντ, στην κεντρική Επαρχία της Κομητείας Κερμάν, στην περιφέρεια Κερμάν στο Ιράν. Κατά την απογραφή του 2006, η ύπαρξή του είχε επισημανθεί, αλλά ο πληθυσμός της δεν αναφέρθηκε.

## Παραπομπές


Κατηγορία:Πόλεις του Ιράν
Σαρλαίικα Αρκαδίας

Τα **Σαρλαίικα** είναι ένας μικρός οικισμός του πρώην Δήμου Ηραίας και του τέως Δήμου Γορτυνίας με 13 μόνιμους κατοίκους συνφωνα με την απογραφή του 2011. Το χωριό είναι χτισμένο σε υψόμετρο 430 μέτρων από την επιφάνεια της θάλασσας, σε μία καταπράσινη και θαμνώδη πλαγιά. Ο οικισμός απέχει από την Τρίπολη περίπου 80 χιλιόμετρα ενώ η απόσταση του από τη Δημητσάνα και τα Λαγκάδια είναι περίπου 30 χιλιόμετρα.

Με βάση τη νέα διοικητική διαίρεση που προβλέπει το Σχέδιο Καλλικράτης, τα Σαρλαίικα εντάχθηκαν στο Δήμο Γορτυνίας. Τα Σαρλαίικα μαζί με του Παλούμπα και τον Παππαδά αποτελούν την τοπική κοινότητα του Παλούμπα με συνολικό πληθυσμό 120 κατοίκους.

## Τοποθεσία και Πρόσβαση
Το χωριό συνδέεται οδικά με χωματόδρομο από τον Παππαδά οπού απέχουν 3 χιλιόμετρα, και με την επαρχιακή οδό Καρύταινας – Λουτρών μέσω του οικισμού Αγριλίδι  στο ύψος του Καρατζά επίσης με χωματόδρομο, και με τα τους οικισμόυς Δαραίικα και Δημαίικα με χωματόδρομο. Κοντά στο χωριό βρίσκονται τα ξωκκλήσια των Άγιων Θεοδώρων, της Παναγίας και του Αγίου Δημητρίου.

## Δημογραφικά στοιχεία
Ο πληθυσμός συμφωνα με την απογραφή του 2011 ανερχόταν στους 13 μόνιμους κατοίκους, εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 21 κατοίκους. Οι πληθυσμιακές διακυμάνσεις, αποτυπώνονται στον παρακάτω πίνακα.


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)

ImageSize = width:900 height:373
PlotArea = left:50 bottom:50 top:30 right:30
DateFormat = x.y
Period = from:0 till:100
TimeAxis = orientation:vertical
AlignBars = justify
ScaleMajor = gridcolor:darkgrey increment:10 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1928 text:1928
  bar:1940 text:1940
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
PlotData=
  color:cobar width:20 align:left
  bar:1928 from:0 till: 39
  bar:1940 from:0 till: 58
  bar:1951 from:0 till: 63
  bar:1961 from:0 till: 63
  bar:1971 from:0 till: 52
  bar:1981 from:0 till: 47
  bar:1991 from:0 till: 22
  bar:2001 from:0 till: 21
  bar:2011 color:cobar2 from:0 till: 13
PlotData=
  bar:1928 at: 39 fontsize:S text: 39 shift:(-10,5)
  bar:1940 at: 58 fontsize:S text: 58 shift:(-10,5)
  bar:1951 at: 63 fontsize:S text: 63 shift:(-10,5)
  bar:1961 at: 63 fontsize:S text: 63 shift:(-10,5)
  bar:1971 at: 52 fontsize:S text: 52 shift:(-10,5)
  bar:1981 at: 47 fontsize:S text: 47 shift:(-10,5)
  bar:1991 at: 22 fontsize:S text: 22 shift:(-10,5)
  bar:2001 at: 21 fontsize:S text: 21 shift:(-10,5)
  bar:2011 at: 13 fontsize:S text: 13 shift:(-10,5)
TextData=
  fontsize:S pos:(20,20)
  text:"ΠΗΓΗ: E.Σ.Υ.Ε"



## Παραπομπές


## Εξωτερικοί σύνδεσμοι
* Δήμος Γορτυνίας
* Περιφερειακή Ενότητα Αρκαδίας

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Λουδοβίκος Βίκτωρ του Καρινιάνο

Ο **Λουδοβίκος-Βίκτωρ** (25 Σεπτεμβρίου 1721 - 16 Δεκεμβρίου 1778) από τον Οίκο της Σαβοΐας ήταν πρίγκιπας του Καρινιάνο (1741-1778). Απόγονοί του είναι τέσσερις βασιλείς της Ιταλίας, ένας της Σαρδηνίας και ένας της Ισπανίας.

## Βιογραφία
Ήταν ο πρωτότοκος γιος του Βίκτωρα-Αμεδαίου Α΄ πρίγκιπα του Καρινιάνο και της Μαρίας-Βικτωρίας της Σαβοΐας, νόθης κόρης του Βίκτωρα-Αμεδαίου Β΄ βασιλιά της Σαρδηνίας.

## Οικογένεια
Το 1740 νυμφεύτηκε τη Χριστίνα, κόρη του Ερνέστου-Λεοπόλδου λαντγκράβου της Έσσης-Ρότενμπουργκ και είχε τέκνα:
* Καρλότα-Μαρία-Λουίζα 1742-1794, μοναχή.
* Βίκτωρ-Αμεδαίος Β΄ 1743-1780, πρίγκιπας του Καρινιάνο.
* Λεοπολδίνα 1744-1807, παντρεύτηκε τον Ανδρέα Δ΄ Ντόρια-Παμφίλι-Λάντι πρίγκιπα του Μέλφι.
* Γαβριέλα 1748-1828, παντρεύτηκε τον Φερδινάνδο-Φίλιππο-Ιωσήφ πρίγκιπα του Λόμκοβιτς.
* Μαρία-Θηρεσία-Λουίζα 1749-1792, παντρεύτηκε τον Λουδοβίκο-Αλέξανδρο των Βουρβόνων πρίγκιπα του Λαμπάλ.
* Ευγένιος 1753-1785, κόμης της Βιλαφράνκα.
* Κατερίνα-Μαρία-Λουίζα-Φραντσέσκα 1762-1823, παντρεύτηκε τον δον Φιλίππο-Τζιουζέπε-Φραντσέσκο Κολόνα πρίγκιπα του Παλιάνο.

## Πρόγονοι



## Πηγές
*Guichenon, Samuel, Seigneur de Painesuyt. Histoire généalogique de la Royale Maison de Savoye. Lyon, 1660 (2 vols.; other editions published).

Κατηγορία:Οίκος της Σαβοΐας